РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/187-15

28. април 2015. године

Б е о г р а д

З А П И С Н И К

105. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО НАРОДНЕ СКУПШТИНЕ, ОДРЖАНЕ 28. АПРИЛА 2015. ГОДИНЕ

Седница је почела у 16,00 часова.

Седницом је председавао др Александар Мартиновић, председник Одбора.

Седници су присуствовали чланови Одбора: Жарко Мићин, Верољуб Арсић, Живан Ђуришић, заменик члана Драгана Николића, Биљана Пантић Пиља, Бранка Јанковић, Светислав Вукмирица, Војислав Вујић, заменик члана Петра Петровића, Неђо Јовановић, Ненад Николић, заменик члана Драгана Половине, Мирко Чикириз, Тања Томашевић Дамњановић, Балинт Пастор и проф. др Јанко Веселиновић.

Седници нису присуствовали чланови Одбора: Жарко Обрадовић, Весна Мартиновић и Весна Бесаровић, као ни њихови заменици.

Седници је присуствовала и Бранкица Јанковић, дипломирани правник из Београда, предложени кандидат за Повереника за заштиту равноправности.

На предлог председника Одбора, већином гласова (са 12 гласова за, једним против, од укупно 13) је усвојен следећи

Д н е в н и р е д :

1. Утврђивање Предлога за избор Повереника за заштиту равноправности.

Тачка дневног реда. Утврђивање Предлога за избор Повереника за заштиту равноправности.

Пре преласка на одлучивање о тачки дневног реда, за реч се јавио члан Одбора проф. др Јанко Веселиновић и предложио председнику Одбора др Александру Мартиновићу да одложи седницу Одбора, како би се упознали са биографијом госпође Бранкице Јанковић, истичући да није на време добио потребан материјал за седницу и да није у могућности да компетентно одлучује о тачки дневног реда. Нагласивши на крају излагања да је председник Одбора др Александар Мартиновић, тиме прекршио одредбе члана 72. ст. 1. и 4. Пословника Народне скупштине („Службени гласник РС“, број 20/12 – пречишћен текст).

На предлог председника Одбора др Александра Мартиновића, Одбор се већином гласова изјаснио да није повређен Пословник Народне скупштине (са 12 гласова за, једним гласом против, од укупно 13).

Председник Одбора, др Александар Мартиновић, је обавестио члана Одбора проф. др Јанка Веселиновића да је добио материјал потребан за рад на седници Одбора, као и да су сви чланови Одбора на време обавештени о термину одржавања седнице Одбора, као и о материјалу.

У наставку седнице, за реч се јавила Бранкица Јанковић, дипломирани правник, предложени кандидат за Повереника за заштиту равноправности, која се захвалила на кандидатури посланичким групама у Народној скупштини. Она је истакла да поседује знања и искуства стечена у институцијама у којима је до сада радила, која ће јој помоћи у вођењу институције Повереника за равноправност. Бавила се социјалном политиком, седам година руководила је Геронтолошким центром Београд, четири године радила је у образовању. Бавила се инклузијом Рома, заштитом старих, равноправношћу жена.

Истакла је да је Повереник за равноправност институција која је установљена законом 2009. године, и као таква релативно „млада“ институција. Изразила је спремност да учествује, у сарадњи са Народном скупштином, у даљој изградњи и јачању институције Повереника, на стицању поверења грађана, тако да се грађани који су дискриминисани са поверењем обраћају овој институцији. Циљ је да у годинама које су пред нама створимо једно равноправније и демократскије друштво. Да би се постигла равноправност свих грађана, потребно је још пуно тога урадити, јер неки традиционални облици дискриминације још постоје.

Одбор је утврдио и одлучио да достави Народној скупштини Предлог одлуке о избору Бранкице Јанковић за Повереника за заштиту равноправности.

Одбор је одлуку донео већином гласова (са 12 гласова за, једним уздржаним, од укупно 13).

За представника Одбора на седници Народне скупштине одређен је председник Одбора, др Александар Мартиновић.

Седница је завршена у 16,25 часова.

Саставни део овог записника чине стенографске белешке.

СЕКРЕТАР ПРЕДСЕДНИК

др Радоје Церовић др Александар Мартиновић